Nou kyk, terwyl ek maar glo mens moet altyd waaksaam (en wakker) bly, geniet ek nogals die ouens se musiek. aKING se laaste album was weliswaar vir my ’n teleurstelling (sien die LitNet-artikel hier), maar vir die res is ek heel beïndruk.
“Huissiek gebede” sluit skynbaar by die eerste snit aan. Dis ook hier waar Laudo Liebenberg van einste aKING soos ’n gekweste leeu saam dreunsing in die agtergrond.
“Die laaste Sondag” is seker die naaste wat VCK aan ’n werklike liefdeslied sal kom. Die titel? Wel, want
Op “Ondier kom” is die elektronika bietjie oordonderend na my smaak. Ek vermoed ook dis ’n snit wat nie te goed gaan verouder nie.
Deel twee, die akoestiese weergawes, is vir die uwe bloot bonusmateriaal. Dis bietjie soos om ’n verlore R50 in jou jeans se gatsak te ontdek.
En die covers? Wel ... Ek is nie die grootste fan van covers nie, maar as jy ’n cover doen, reken ek daar is een van twee maniere: óf jy doen dit présiés soos die oorspronklike, óf jy herinterpreteer dit heeltemal en maak dit jou eie. En die Kartel slaag pragtig daarin om laasgenoemde reg te kry.